[{"text_idx": "#000002", "text": "Lapsepo\u0303lves na\u0308gin ajakirjas pilti, kus olid koos Donald ja karakterid Final Fantasy ma\u0308nguseeriast, siis ei uskunud enda silmi. Kogusin raha ning ka\u0308isin Tallinna Kaubamajas endale \u201cKingdom Hearts\u201d nimelist rollima\u0308ngu ostmas. Teel koju kujutasin endal ette eepilist seiklust to\u0303elises Jaapani rollima\u0308ngu stiilis, kus on ka\u0308ed lo\u0308o\u0308nud Squre Enixi z\u030canri tundmine ning Disney vabameelne ja lo\u0303bus lugude jutustamine. Peale ma\u0308ngima hakkamist oli pettumust kiire tulema ja terve esimene pa\u0308ev selle ma\u0308nguga veedetuna viis selleni, et ja\u0308rgmisel pa\u0308eval la\u0308ksin seda maha mu\u0308u\u0308ma. Seal ei olnud mitte midagi, mida peaksin Jaapani rollima\u0308nguks, lugu oli segane, karakterid ei imponeerinud ning ko\u0303ik tundus olevat ainult toodete mu\u0308u\u0308giks tehtud promoma\u0308ng, mille eesma\u0308rgiks oli vo\u0303imalikult palju asju sisse toppida, ilma reaalse sisuta. Ja selle kogemusega kasvasin u\u0308lesse."}, {"text_idx": "#000003", "text": "\u201cKingom Heart III\u201d on 12-13 aastat oodatud po\u0303hiseerias olev ja\u0308rg, mida fa\u0308nnid on palavalt no\u0303udnud, sest narratiiv on endiselt pooleli ja teemad lahendamata. Siit on koheselt ka esimene probleem \u2013 narratiiv. Kolmas osa no\u0303uab, et eelmised ma\u0308ngud oleks ma\u0308ngitud ning mitte ainult esimene ja teine osa, vaid ka lugematu arv ka\u0308sikonsoolidel ja mujal olevaid vahepalasid. Mitte, et see lugu u\u0308ldse mingisugust ta\u0308hendust omaks, sest ko\u0303ik on seosetu ja va\u0308ga laiali, kaugel kompaktsest ja tempokast kaasaelatavast loost. Kingdom Hearts seeria ta\u0308hendus videoma\u0308ngudele on ja\u0308a\u0308nud minule va\u0308gagi vo\u0303o\u0303raks, sest ei ole kunagi seda kvaliteeti siit leidnud. Ta\u0308naseks olen suurem osa neist la\u0308bi teinud ning mitte u\u0308htegi ei hindaks ko\u0303rgemaks kui kesine kogemus, kus ainukene suur pluss on muusika ja visuaalid, ehk siis produktsioon. Va\u0308ljaspool seda ei ole siin midagi kiita, kuid seda ometi tehakse."}, {"text_idx": "#000004", "text": "Olles selle seeria suhtes u\u0308ksko\u0303ikne, siis hetkel on mul ideaalne vo\u0303imalus vaadata asjale objektiivselt ning pilt ei ole midagi ideaalset nagu mujalt vo\u0303ib mulje ja\u0308a\u0308da. Vo\u0303tame siiski ja\u0308rjest ja vaatame asjad u\u0308le rahulikult. Square Enixi u\u0308lesanne oli suur, sest nii pikalt oodatud ja\u0308rg peab olema ideaalne ning narratiiv vo\u0303imas, et asjad kokku to\u0303mmata. Siin on videoma\u0308nguhiid saanud suurepa\u0308raselt hakkama ning fa\u0308nnid on tulemusega kindlasti rahul. Uutele ma\u0308ngijatele on pakutud a\u0308a\u0308rmiselt vajalik Memory Archive, mille u\u0308lesanne on eelnev lugu kompaktselt edasi anda, et u\u0308ldse oleks vo\u0303imalik aru saada, et mis on toimumas. See on esimene selge ma\u0308rk, et \u201cKingdom Hearts 3\u201d on rohkem siiski fa\u0308nnitoode kui midagi muud."}, {"text_idx": "#000005", "text": "Millest see ma\u0308ng ra\u0308a\u0308gib? Noh, see ku\u0308simus on inimesi vaevanud alates selle seeria loomisest ning Youtube on ta\u0308is ku\u0308mneid videosid, kus inimesed proovivad su\u0308ndmustele ta\u0308hendusi anda. Proovin siin ka endapoolse panuse anda. \u201cKingdom Hearts 3\u201d on The Dark Seeker saaga viimane osa ning loo peategelane on poiss nimega Sora. Su\u0308ndmused on otsene ja\u0308tk eelnenud \u201cDream Drop Distance\u201d (Nindedo 3DS peale 2012 ilmunud) ma\u0308ngule. Protagonistid otsivad seitset valguse meistrit, et rikkuda Master Xenanort ja Organisatsioon XIII plaanid. Kahjuks ei ole hetkel mo\u0303tet minna su\u0308viti teemasse, et mis on Keyblade ning kuidas Miki, Kupi, Donald ja ko\u0303ik need maailmad on asjaga seotud, sest see on ebaloomulikult keeruline ja u\u0308tlen ausalt, et ma to\u0303ena\u0308oliselt isegi ei tea pa\u0308ris palju."}, {"text_idx": "#000006", "text": "Po\u0303hiline praeguse narratiivi juures on nende oskus kasutada melodramaatilist nostalgiat, et viia sihtgrupp tagasi lapsepo\u0303lve ning la\u0308bi selle luua tugev emotsionaalne side. See on vo\u0303imas tunne, mida ise olen nautinud na\u0308iteks \u201cResident Evil 2 Remake\u201d juures ja mujalgi. Ma\u0308ng on loost so\u0303ltuv, seega palju aega saab nautida imeilusat pilti ja professionaalseid ha\u0308a\u0308lna\u0308itlejaid. Kuna maailmade valimine ei pea olema konkreetses ja\u0308rjekorras, siis vahel vo\u0303ib olla vastura\u0308a\u0308kivust, kuid u\u0308ldiselt jookseb pa\u0308ris ilusti. Suur finaal ja viimane osa ma\u0308ngust on vo\u0303imas ja ha\u0308sti tehtud ning ei imestaks kui seeria suured fa\u0308nnid ka pisaraid valasid. Kui keegi kusagil mo\u0303o\u0303daks, siis siin ma\u0308ngus on sujuvalt u\u0308le paari tunne vaheklippe, mis on ko\u0303ik tegelikult tippklassi animatsiooni va\u0308a\u0308rilised, eriti veel 4K HDR pildiga."}, {"text_idx": "#000007", "text": "Ma\u0308ngimine ise on kolmandas isiksus hack\u2019n\u2019slash. Olgugi, et fa\u0308nnid va\u0308idavad ja topivad selle JRPG z\u030canri alla, siis sinna see kindlasti ei la\u0308he. 90% ajast vajutad u\u0308hte nuppu \u201cru\u0308nnak\u201d, vahel teeb natukene maagiat ning kasutad eriti meelelahutuslikke trikke, mille eesma\u0308rk on olla va\u0308rvikirev ja ekraanita\u0308itev. Oskust ja rollima\u0308ngu siit ei otsiks, mis oli ka po\u0303hjus, miks andsin seda pojale ma\u0308ngida. See ei ta\u0308hendaks, et siin ei ole raskeid asju \u2013 ikka on. Osad bossid on tu\u0308u\u0308tud ja panid natukene ropendama ka, kuid arvestadas ma\u0308ngu mastaapi, siis pidem on see kergemapoolne. Vaatema\u0308ngulises on fookuspunkt siin kohe kindlasti, sest suur relvade valik, kus iga tu\u0308u\u0308p esindab maaima, kust see on pa\u0308rit, loob koos maagia ja trikkidega ikka pa\u0308ris uhke asja. Lastele meeldis seda ko\u0303rvalt va\u0308ga vaadata ning ka ise olen rahul, kui ha\u0308sti on kogu asi ikka animeeritud. Ma\u0308ng on to\u0303eliselt ilus."}, {"text_idx": "#000008", "text": "Kuna tegemist on Kingdom Hearts ma\u0308nguga, siis siin on muidugi palju erinevaid maailmu, mida ku\u0308lastada. Lastele meeldis Raputsel ja Lumekuninganna, kuid internetile ja ka endale on suureks lemmikuks Kariibimere Piraadid, sest seal on antud seiklusfilmide atmosfa\u0308a\u0308r imeliselt ha\u0308sti edasi antud ning tekitas huvi korraliku videoma\u0308ngu ja\u0308rgi antud universumis. Muidugi su\u0308ndmused nendes maailmas u\u0308ldiselt ei ole po\u0303hilooga seotud, vaid pigem Disney tootereklaam ja niisama ajaviide. Maailmasid on siin veel, kuid enamus on lihtsalt rida lahinguid koos mo\u0303ne dialoogiga ja ongi ko\u0303ik. U\u0308hest asjad on a\u0308a\u0308rmiselt kahju \u2013 avatud maailma puudumine. Niivo\u0303rd ilusas ma\u0308ngus sooviks rohkem avastada ja niisama ringi luusida, kuid need piiratud ruumid ei anna selleks vo\u0303imalusi. To\u0303si, mo\u0303ni maailm on laiem ja avaram, kuid po\u0303himo\u0303te ei muutu kordagi."}, {"text_idx": "#000009", "text": "Ma\u0308ng vo\u0303ttis kokku ca 25 tundi ja peale po\u0303hiloo lo\u0303petamist veetsin veel tunnikene-kaks, et vaadata mo\u0303nda ku\u0308lastatud maailma. Seal toimuvad muudatused, mis peegeldavad edasis su\u0308ndmuseid, seega fa\u0308nnidel on ja\u0308llegi kindlasti asju teha ja korjata. Maailmade vahel liikumine toimub lennumasinas nimega Gummi Ship ja see on u\u0308lekaalukalt ko\u0303ige tu\u0308u\u0308tum osa kogu asja juures. Piinlikult halb kosmosetulistamine oli juba varem ha\u0308das enda vajalikkuse to\u0303estamisega, siis siia on lisatud ta\u0308htkujude otsimised, varandused ja veelgi enam takistusi nagu see muudaks surnud hobuse so\u0303jahobuseks. Lennulaeva on vo\u0303imalik paremaks muuta ning ka va\u0308limust enda soovide ja\u0308rgi panna \u2013 mingil po\u0303hjusel. Seeria fa\u0308nnid kiidavad seda taevani, va\u0308ljapool seisvad kehitavad u\u0308lgu ja mina olen siin kahe vahel, proovin leida seda kulda, kuid satun rohkem selle kassi ja liivakasti variandi peale. Ma va\u0308ha tahan seda seeriat armastada, kuid minu jaoks siin ei ole midagi."}, {"text_idx": "#000011", "text": "\u2013 Vo\u0303itlusmehaanika on endiselt mo\u0303ttetult u\u0308henupuline.\n\u2013 Va\u0308ljakutse on puudulik ning ja\u0308etud ma\u0308ngija enda teha.\n\u2013 Gummi Ship ei peaks siin ma\u0308ngus olema.\n\u2013 Osad maailmad on ainult toote mu\u0308u\u0308mise jaoks ning ei anna midagi juurde peale kestvuse."}, {"text_idx": "#000012", "text": "Raiko on eluaegne videoma\u0308ngur ja maailmas tuntud video- ja lauama\u0308ngu kollektsiona\u0308a\u0308r. Matemaatik ja endine ehituse peato\u0308o\u0308vo\u0303tja ja/ning projektijuht on ta\u0308iskohaga rahuvusvaheline meelelahutuse ajakirjanik. Abikaasa ja nelja lapse ko\u0303rvale aega leida pole kerge, kuid suurimaks kireks videoma\u0308ngude juures on JRPG ja kaklusma\u0308ngude z\u030canrid, lauama\u0308ngude puhul strateegia ja deck-building."}]